Skoddevarre

Skoddevarre (nordsamisk: Skoađđovárri, kvensk: Koovaara) er en fjellformasjon i Alta kommune. Nordtoppen er 434 meter høy. Vestveggen på Skoddanvarre er 200 m høy og egner seg godt til å klatre i. Veggen gjør inntrykk når man kommer via E6 sørfra mot Alta. Berggrunnen består av sandstein og grønnstein. Fjellformasjonen «Gubben» er en pinakkel midt i berget.

Navnet 
Stedsnavnet Skoddevarre er en muntlig tilpassing av det nordsamiske Skoađđovárri. Navnet har tidligere blitt feiltolket fra ordet "skoaddu" og dermed blitt 'skodde/tåke'. Navnet kommer heller trolig av "Skoađđi" -> 'tynt isbelag' og "várri" -> 'fjell'.

Se også 
Helikopterulykken på Skoddevarre i august 2019

Referanser

Eksterne lenker 
 

Fjell i Alta
Fjell under 1000 meter